CELEX: 32014D0905
Language: ro
Date: 2014-12-11 00:00:00
Title: 2014/905/UE: Decizia de punere în aplicare a Comisiei din 11 decembrie 2014 de autorizare a introducerii pe piață a copolimerului de eter metilvinilic și anhidridă maleică ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului [notificată cu numărul C(2014) 9333]

13.12.2014   
            
            
               RO
            
            
               Jurnalul Oficial al Uniunii Europene
            
            
               L 358/47
            
         DECIZIA DE PUNERE ÎN APLICARE A COMISIEI
   din 11 decembrie 2014
   de autorizare a introducerii pe piață a copolimerului de eter metilvinilic și anhidridă maleică ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului
   
      
         [notificată cu numărul C(2014) 9333]
      
   
   (Numai textul în limba engleză este autentic)
   
      (2014/905/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
   întrucât:
   
               (1)
            
            
               La 30 iunie 2008, societatea Reading Scientific Services Ltd. a înaintat o cerere către autoritățile competente din Țările de Jos pentru introducerea pe piață a copolimerului de eter metilvinilic și anhidridă maleică ca ingredient alimentar nou în vederea utilizării în baza pentru guma de mestecat.
            
         
               (2)
            
            
               La 14 iulie 2011, organismul competent de evaluare a produselor alimentare din Țările de Jos a emis un raport de evaluare inițială. În raportul respectiv s-a concluzionat că copolimerul de eter metilvinilic și anhidridă maleică îndeplinește criteriile stabilite la articolul 3 alineatul (1) din Regulamentul (CE) nr. 258/97.
            
         
               (3)
            
            
               La 18 august 2011, Comisia a transmis raportul privind evaluarea inițială celorlalte state membre.
            
         
               (4)
            
            
               S-au ridicat obiecții justificate în termenul de 60 de zile prevăzut la articolul 6 alineatul (4) primul paragraf din Regulamentul (CE) nr. 258/97.
            
         
               (5)
            
            
               La 12 iunie 2012, Comisia a consultat Autoritatea Europeană pentru Siguranța Alimentară (EFSA), solicitându-i să efectueze o evaluare suplimentară a copolimerului de eter metilvinilic și anhidridă maleică ca ingredient alimentar în conformitate cu Regulamentul (CE) nr. 258/97.
            
         
               (6)
            
            
               La 10 octombrie 2013, EFSA a adoptat un aviz științific privind siguranța copolimerului de eter metilvinilic și anhidridă maleică (ingredient în baza pentru gumă de mestecat) ca ingredient alimentar nou (2), în care a concluzionat că această substanță este sigură în condițiile și la nivelurile de utilizare propuse.
            
         
               (7)
            
            
               Avizul oferă argumente suficiente pentru a se stabili că utilizarea copolimerului de eter metilvinilic și anhidridă maleică în baza pentru gumă de mestecat în condițiile și la nivelurile de utilizare propuse respectă criteriile prevăzute la articolul 3 alineatul (1) din Regulamentul (CE) nr. 258/97.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Copolimerul de eter metilvinilic și anhidridă maleică, cu specificațiile din anexă, poate fi introdus pe piața Uniunii ca ingredient alimentar nou în vederea utilizării în baza pentru gumă de mestecat în concentrație de până la maximum 2 % din produsul finit reprezentat de guma de mestecat.
   Articolul 2
   Denumirea noii baze pentru gumă de mestecat autorizată prin prezenta decizie, de menționat pe eticheta produsului alimentar care o conține, este „bază pentru gumă (incluzând copolimer de eter metilvinilic și anhidridă maleică)” sau „bază pentru gumă (incluzând nr. CAS 9011-16-9)”.
   Articolul 3
   Prezenta decizie se adresează societății Reading Scientific Services Ltd., The Lord Zuckerman Research Centre, Whiteknights Campus, Pepper lane, Reading, RG6 6LA, Regatul Unit.
   
      Adoptată la Bruxelles, 11 decembrie 2014.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 43, 14.2.1997, p. 1.
   
      (2)  EFSA Journal 2013; 11(10):3423.
   
      ANEXĂ
      SPECIFICAȚIILE COPOLIMERULUI DE ETER METILVINILIC ȘI ANHIDRIDĂ MALEICĂ
      
         Definiție:
      
      Copolimerul de eter metilvinilic și anhidridă maleică este un copolimer anhidru al eterului metilvinilic și al anhidridei maleice.
      
         Structura chimică:
      
      
         
      
         Descriere: Pulbere neaglutinată, de culoare albă spre albicioasă.
      
         Identificare:
      
      
                  Nr. CAS
               
               
                  9011-16-9
               
            
         Puritate:
      
      
                  Valoarea în teste
               
               
                  Minimum 99,5 % în substanța uscată
               
            
                  Viscozitate specifică (1 % MEK)
               
               
                  2-10
               
            
                  Eter metilvinilic rezidual
               
               
                  Maximum 150 ppm
               
            
                  Anhidridă maleică reziduală
               
               
                  Maximum 250 ppm
               
            
                  Acetaldehidă
               
               
                  Maximum 500 ppm
               
            
                  Metanol
               
               
                  Maximum 500 ppm
               
            
                  Peroxid de dilauroil
               
               
                  Maximum 15 ppm
               
            
                  Total metale grele
               
               
                  Maximum 10 ppm
               
            
         Criterii microbiologice:
      
      
                  Număr total de microorganisme aerobe
               
               
                  Maximum 500 CFU/g
               
            
                  Mucegai/drojdie
               
               
                  Maximum 500 CFU/g
               
            
                  Escherichia coli
               
               
                  Test negativ
               
            
                  
                     Salmonella spp.
               
               
                  Test negativ
               
            
                  Staphylococcus aureus
               
               
                  Test negativ
               
            
                  Pseudomonas aeruginosa
               
               
                  Test negativ